Höfði

Höfði er et hus på Félagstúni i Reykjavík, hovedstaden på Island. Huset ble bygd i 1909 for den franske konsulen på Island, Jean-Paul Brillouin. Det ble levert av Strømmen Trævarefabrik, Norge, og er tegnet av fabrikkens arkitekt Olav Olson. Som nytt var huset ett av byens flotteste. Det var i privat eie til 1962, da Reykjavik by kjøpte huset og restaurerte det. Fra 1938 til 1952 var huset utleid til britisk konsulat. Fra da er huset brukt til formelle mottakelser og festligheter.

Huset er mest kjent for toppmøtet mellom Ronald Reagan og Mikhail Gorbatsjov i 1986. Dette møtet ble et skritt mot slutten på den kalde krigen. Inne i huset er derfor flaggene til USA og Sovjetunionen hengt opp i kryss til minne om dette møtet.

Den 25. september 2009 på 100-årsdagen til Höfði ble huset skadet i en brann. Alle verdifulle kulturminner ble imidlertid berget.

Historisk radioforbindelse 
Huset ble også brukt til den første radioforbindelsen som ble oppnådd mellom Island og omverdenen 26. juni 1905. Forbindelsen ble oppnådd med Poldhu i Cornwall i Storbritannia.

Referanser

Eksterne lenker 
 

Byggverk på Island
Reykjavík
Olav Olson